Komission asetus (EY) N:o 409/2003, annettu 5 päivänä maaliskuuta 2003, maataloustuotteita koskevista tiedotus- ja myynninedistämistoimista kolmansissa maissa annetun neuvoston asetuksen (EY) N:o 2702/1999 soveltamista koskevista yksityiskohtaisista säännöistä annetun asetuksen (EY) N:o 2879/2000 muuttamisesta



Virallinen lehti nro L 062 , 06/03/2003 s. 0014 - 0015



Komission asetus (EY) N:o 409/2003, annettu 5 päivänä maaliskuuta 2003, maataloustuotteita koskevista tiedotus- ja myynninedistämistoimista kolmansissa maissa annetun neuvoston asetuksen (EY) N:o 2702/1999 soveltamista koskevista yksityiskohtaisista säännöistä annetun asetuksen (EY) N:o 2879/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteita koskevista tiedotus- ja myynninedistämistoimista kolmansissa maissa 14 päivänä joulukuuta 1999 annetun neuvoston asetuksen (EY) N:o 2702/1999(1) ja erityisesti sen 5 ja 11 artiklan, sekä katsoo seuraavaa: (1) Komission asetuksen (EY) N:o 2879/2000(2), sellaisena kuin se on viimeksi muutettuna asetuksella (EY) N:o 1854/2002(3), 9 artiklan 1 kohdassa säädetään, että jäsenvaltioiden on asetuksen (EY) N:o 2702/1999 7 artiklan 1 kohdassa tarkoitettuihin ohjelmiin kuuluvien toimien toteuttamiseksi toimitettava komissiolle vuosittain 30 päivään huhtikuuta mennessä ohjelmat ja toimeenpanoelimet. (2) Koska tiedotus- ja myynninedistämistoimia koskevia tukitoimenpiteitä varten varattuja määrärahoja on käytetty edellisten soveltamiskausien aikana vain vähän, olisi säädettävä, että kyseiset organisaatiot voivat esittää uusia toimintaohjelmia kaksi kertaa vuodessa. (3) Luetteloa kohdemarkkinoista olisi tarkistettava unionin tulevan laajentumisen huomioon ottamiseksi. Koska ohjelmat on tarkoitus hyväksyä vuonna 2003, luettelosta on syytä poistaa erityisesti maat, jotka liittyvät unioniin ensi vuonna. (4) Luetteloa tuotteista, joihin voidaan soveltaa myynninedistämistoimia kolmansissa maissa, olisi tarkistettava. Luetteloon on syytä sisällyttää kuitupellava, jonka osalta aikaisemmin toteutetuista myynninedistämistoimista on esitetty myönteinen arvio. (5) Asetus (EY) N:o 2879/2000 olisi näin ollen muutettava vastaavasti. (6) Tässä asetuksessa säädetyt toimenpiteet ovat maataloustuotteiden myynninedistämisen hallintokomiteoiden yhteisen kokouksen lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2879/2000 seuraavasti: 1) Muutetaan 9 artikla seuraavasti: a) korvataan 1 kohdan ensimmäinen virke seuraavasti:"Jäsenvaltioiden on toimitettava komissiolle vuosittain 15 päivään kesäkuuta ja 15 päivään joulukuuta mennessä väliaikainen luettelo valitsemistaan ohjelmista ja toimeenpanoelimistä sekä jäljennös näistä ohjelmista."; b) korvataan 3 kohdan ensimmäisessä alakohdassa oleva ilmaisu "30 päivänä syyskuuta" ilmaisulla "15 päivänä syyskuuta ja 28 päivänä helmikuuta". 2) Korvataan liite tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä maaliskuuta 2003. Komission puolesta Franz Fischler Komission jäsen (1) EYVL L 327, 21.12.1999, s. 7. (2) EYVL L 333, 29.12.2000, s. 63. (3) EYVL L 280, 18.10.2002, s. 7. LIITE "LIITE Luettelo niistä kolmansien maiden markkinoista, joilla myynninedistämistoimia voidaan toteuttaa - Sveitsi - Norja - Romania - Bulgaria - Venäjä - Japani - Kiina - Etelä-Korea - Kaakkois-Aasia - Intia - Lähi- ja Keski-itä - Pohjois-Afrikka - Etelä-Afrikan tasavalta - Pohjois-Amerikka - Latinalainen Amerikka - Australia ja Uusi-Seelanti. Luettelo tuotteista, joihin voidaan kolmansissa maissa soveltaa myynninedistämistoimia - Tuore, jäähdytetty tai jäädytetty naudan- ja sianliha; lihajalosteet tai -valmisteet - Laadukas siipikarjanliha - Juustot ja jogurtit - Oliiviöljy ja syötäväksi tarkoitetut oliivit - Maantieteellisellä merkinnällä varustetut pöytäviinit; tma-laatuviinit - Maantieteellisellä merkinnällä tai perinteisellä kuvauksella varustetut alkoholijuomat - Tuoreet ja jalostetut hedelmät ja vihannekset - Vilja- ja riisijalosteet - Kuitupellava."